कक्राझार जिलानि गसाइगाव टाउनजों नांजाबफानय 31 नं राजा लामानि सापट दालां सेराव पुलिस बिफाननि सिग्रोमबाय थानाय समावनो देहा फालांगिरिफोरनि आखाइनिफ्राय सासे हिन्जावसाखौ बोखांनो हायो। आसामनि नसुंसेयारि राइजो मेघालय गार’ हिल्स जिलानिफ्राय मोजां मोननायनि फाव फान्दायनानै गुबुन राइजोआव फानहैनायनि असिलायै लाबोबाय थानाय समावनो गसाइगाव थानानि अ.सि. मन्तुराम बरानि दैदेननायाव माखासे देहा फालांगिजों लोबबा थानाय सुबुंफोरखौ हमनो मोनो। हमजानाय सुबुंफोरा फारियै बिहारनि पुनियार पिंकी देवी, रहिद कुमार, राजिब कुमार आरो आसमानी बैथा।